text: Krig mellem grænsekøbmænd
  14 januar 2014 kl. 16.52
  To grænsekøbmænd er røget i totterne på hinanden. De strides om et lille stykke jord imellem dem.
  Jordstykket måler godt 15 gange 15 meter.
  Det er i de seneste år blevet brugt som lagerplads for grænsekiosken Priss.
  Nu er Fakta gået i gang med at bygge en ny grænsebutik lige ved siden af, og lørdag morgen gik de i gang med at rydde lagerpladsen.
  De mener nemlig, at de har ret til jorden.
  Det samme gør grænsekøbmand Niels Sterndorff fra Priss.
  Han har derfor genetableret pladsen og hyret en nattevagt, for at Fakta ikke skal rydde pladsen påny.
  Striden ender nu i retten.
  